Dunavecse Város Önkormányzatának Képviselő-testülete

243-17/2023.
JEGYZŐKÖNYV

Készült a képviselő-testület 2023. október 31-én /14,00-14,50/ megtartott rendkívüli üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála, Aranyi János Gábor, Kovács Péter, Molnár Gyula és Tóth József képviselők (6 fő)
Távol maradt (igazoltan):

Sándor Zsombor képviselő (1 fő)
Tanácskozási joggal jelen van:

Nagy Erzsébet jegyző

Ginál Róbert gazdálkodási csoportvezető

Jegyzőkönyvvezető: Marticsné Molnár Szilvia
Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Molnár Gyula és Tóth József képviselők hitelesítik. Javaslom, hogy a meghívóban szereplő napirendi pontokat tárgyalja meg a testület.

Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 6 igen szavazattal, ellenszavazat nélkül az alábbi határozatot hozták:
152/2023. (X. 31.) Kt. normatív határozata

Napirend elfogadása











H a t á r o z a t

            1./ Petőfi utca felújítása közbeszerzési eljárás közbenső döntése
A napirendi pontok elfogadása után megkezdődött azok tárgyalása.
1./ Napirend:
      Petőfi utca felújítása közbeszerzési eljárás közbenső döntése 

      Előterjesztő: Vörös Sándor polgármester

      Előterjesztésért felelős: Ginál Róbert gazdálkodási csoportvezető
Vörös Sándor polgármester úr

A témával kapcsolatosan a korábbi ülésen tájékoztattuk a képviselőket, hogy a TOP-Plusz-1.2.3-21BK1-2022-00013 számú Belterületi közutak fejlesztése Dunavecse I. ütem című pályázatunk (a Petőfi utca útburkolat felújítása) 2. körös közbeszerzésére az árajánlatok július 10-ig beérkeztek. A tájékoztatóban leírtuk, hogy a felhívásra összesen 10 cég adott be ajánlatot, amelyek közül a Colas Út Építőipari Zrt. az értékelés alapján kialakult sorrend szerint a legkedvezőbb ár-érték arányban ajánlatot benyújtó ajánlattevő. Az eljárást 2023. november 7-ig le kell zárni annak érdekében, hogy ne kelljen új eljárást indítanunk. A folytatásához a Képviselő-testületnek közbenső döntést kell hoznia arról, hogy a bírálati lapokban és a bírálati jegyzőkönyvben foglalt döntési javaslatot elfogadja. Javaslom a határozati javaslat elfogadását.
Megkérdezem a képviselő-testület tagjaitól, hogy ki ért egyet a határozati javaslat elfogadásával, a közbeszerzési eljárással kapcsolatos közbenső döntéssel a TOP Plusz-1.2.3-21 számú pályázattal kapcsolatban?
A képviselő-testület tagjai 6 igen szavazattal ellenszavazat nélkül az alábbi határozatot hozták:
153/2023. (X.31.) Kt.h.

Közbeszerzési eljárással kapcsolatos közbenső döntés

/TOP Plusz-1.2.3-21 azonosító számú „Belterületi közutak

fejlesztése”































H a t á r o z a t
1./ Dunavecse Város Önkormányzata Képviselő-testülete a TOP_PLUSZ-1.2.3-21-BK1-2022-00013 azonosító számú „Belterületi közutak fejlesztése Dunavecse I. ütem” elnevezésű pályázat közbeszerzéséhez kapcsolódóan az alábbi határozatot hozta:

-  a bírálati jegyzőkönyvben és a bírálati lapokban foglaltakat elfogadja,

1) a STRABAG Általános Építő Kft. (1117 Budapest, Gábor Dénes (Infopark D épület) utca 2.), Alap-Ép Kft. (2425 Nagykarácsony, Alkotmány u. 10/a., URSUS Art Hungary Kft. (2111 Szada, Teleki Sámuel u.5.),  és a Fischer Trade 2011 Kft. (3352 Feldebrő, Vörösmarty Mihály út 25.) ajánlatainak érvénytelenné nyilvánítását a Kbt. 73. § (1) e) pontja alapján. 

2) a Colas Út Építőipari Zrt. (1113 Budapest, Bocskai út 73.) legkedvezőbbnek tekinthető ajánlattevő és az Invent-Bau Kft. (1134 Budapest, Róbert Károly Krt. 47. 2/18.) a második legkedvezőbbnek tekinthető ajánlattevő felhívását a hiányzó igazolásai benyújtására.

2./ A képviselő-testület felkéri a Bács-Tender Kft-t, hogy a szükséges igazolások benyújtására történő felhívás kiküldéséről és a Közbenső döntés közzétételéről EKR-rendszerben gondoskodjon, illetve felkéri, hogy az eljárás lezáró Végső döntési javaslatot készítse elő.  
3./ Ezen határozatról értesül:

- Vörös Sándor polgármester 

- Ginál Róbert gazdálkodási csoportvezető

- Bács-Tender Kft. 6000 Kecskemét, Kisfaludy u. 8. II/1.

A rendkívüli nyílt ülésen több napirend nem volt, polgármester úr megköszönte a megjelenést, majd az ülést 1410-kor bezárta.
Kmft.


Vörös Sándor 






Nagy Erzsébet

            polgármester
                                                                          jegyző




Hitelesítem:
 ……………………….

                                                            ……………………….

